ପୁରୀ ୯/୩ଃ ଦୋଳପୂର୍ଣ୍ଣିମା ଅବସରରେ ଶ୍ରୀମନ୍ଦିରରେ ମହାପ୍ରଭୁଙ୍କ ରାଜରାଜେଶ୍ବର ବେଶ ବା ସୁନାବେଶ ଅନୁଷ୍ଠିତ ହେବ। ମହାପ୍ରଭୁ ମଧ୍ୟ ଭକ୍ତ ଓ ସେବାୟତଙ୍କ ସହ ହୋଲି ଖେଳିବେ। ଶ୍ରୀଜଗନ୍ନାଥଙ୍କ ଚଳନ୍ତି ପ୍ରତିମା ମଦନମୋହନ, ଭୂଦେବୀ, ଶ୍ରୀଦେବୀ ଶ୍ରୀମନ୍ଦିରରୁ ବିମାନରେ ବାହାରି ଏକ ଶୋଭାଯାତ୍ରାରେ ଦୋଳବେଦୀରେ ପହଞ୍ଚିବେ।
ସେଠାରେ ମହାପ୍ରଭୁଙ୍କର ଦୋଳବେଦୀରେ ସ୍ବତନ୍ତ୍ର ନୀତି ଅନୁଷ୍ଠିତ ହେବାକୁ ଥିବାବେଳେ ମହାପ୍ରଭୁ ଭକ୍ତ ଓ ସେବାୟତଙ୍କ ଗହଣରେ ଫଗୁ ଖେଳିବେ। ସେହିପରି ସକାଳ ଧୂପ ପରେ ମହାପ୍ରଭୁ ସ୍ବର୍ଣ୍ଣ ଅଳଙ୍କାରରେ ବିଭୁଷିତ ହୋଇ ସୁନାବେଶରେ ଭକ୍ତଙ୍କୁ ଦର୍ଶନ ଦେବେ। ଦୋଳପୁର୍ଣ୍ଣିମା ପାଇଁ ଶ୍ରୀମନ୍ଦିରରେ ଆଜି ସ୍ବତନ୍ତ୍ର ନୀତି ଅନୁଷ୍ଠିତ ହୋଇଥିବା ବେଳେ ଭକ୍ତଙ୍କ ପ୍ରବଳ ସମାଗମ ହୋଇଛି।
